
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1105 

23 Οκτωβρίου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Τ/4838 

Καταστατικό της εταιρίας'ΆΝΩΝΥΜΗ ΕΤΑΙΡΙΑ ΑΞΙΟ¬ 
ΠΟΙΗΣΗΣ ΠΕΡΙΟΥΣΙΑΣ ΕΟΤ". 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη 

Τις διατάξεις: 

α. Των άρθρων 12 έως 17 του ν. 2636/1998 "Σύσταση ε¬ 
ταιριών για την οργάνωση καλλιτεχνικών εκδηλώσεων και 
για τη διαχείριση της περιουσίας του ΕΟΤ, σύσταση Εθνι¬ 
κού Συμβουλίου Τουρισμού και τροποποιήσεις της νομο¬ 
θεσίας για τον τουρισμό"(ΦΕΚ Α' 198). 

β. Του κν 2190/1920, όπως ισχύει σήμερα. 

γ. Του πδ 377/1996 "Διορισμός Υπουργών, Αναπληρω¬ 
τή Υπουργού και Υφυπουργών (ΦΕΚ Α 244). 

δ. Του πδ 27/1996 "Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάπτυξης" (ΦΕΚΑ 19). 

ε. Του άρθρου 29Α ν. 1558/85, όπως έχει τροποποιηθεί 
με το άρθρο 27 ν. 2081/1992 (ΦΕΚΑΊ54), αποφασίζουμε: 

Τ ο καταστατικό της ανώνυμης εταιρίας με την επωνυμία 
"ΑΝΩΝΥΜΗ ΕΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ" 
που συστάθηκε με το άρθρο 12 του ν. 2636/1998 καθορί¬ 
ζεται ως εξής: 

ΚΑΤΑΣΤΑΤΙΚΟ 

ΤΗΣ ΑΝΩΝΥΜΗΣ ΕΤΑΙΡΙΑΣ ΜΕ ΤΗΝ ΕΠΩΝΥΜΙΑ 

"ΑΝΩΝΥΜΗ ΕΤΑΙΡΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ" 

ΚΕΦΑΛΑΙΟ Α’ 

ΕΠΩΝΥΜΙΑ-ΕΔΡΑ-ΣΚΟΠΟΣ-ΔΙΑΡΚΕΙΑ 
Άρθρο 1 

Σύσταοη - Επωνυμία 

1. Με το άρθρο 12 τουν. 2636/1998 συστάθηκε η ανώ¬ 
νυμη εταιρία με την επωνυμία" ΑΝΩΝΥΜΗ ΕΤΑΙΡΙΑ ΑΞΙΟ¬ 
ΠΟΙΗΣΗΣ ΠΕΡΙΟΥΣΙΑΣ ΕΟΤ". 

2. Στις σχέσεις της εταιρείας με την αλλοδαπή, η επω¬ 
νυμία και ο διακριτικόςτης τίτλος θα αποδίδονται σε πιστή 
μετάφραση. 

Άρθρο 2 
Έδρα 

Έδρα της εταιρίας ορίζεται ο Δήμος Αθηναίων. 


Άρθρο 3 
Σκοπός 

1. Σκοπός της εταιρίας είναι η διοίκηση, η διαχείριση και 
η αξιοποίηση της περιουσίας και των επιχειρηματικών μο¬ 
νάδων του ΕΟΤ. 

2. Ως περιουσία του ΕΟΤ κατά την έννοια του παρόντος 
νοούνται τα εξής περιουσιακά στοιχεία αυτού: 

α. Τα κάθε είδους κινητά και ακίνητα πράγματα, συμπε¬ 
ριλαμβανομένου και του εξοπλισμού, τα οποία ανήκουν 
κατά κυριότητα στον ΕΟΤ ή τελούν υπό την διοίκηση και 
διαχείριση αυτού ή έχουν μισθωθεί από αυτόν ή βρίσκο¬ 
νται στην εκμετάλλευσή του με οποιαδήποτε άλλη νομική 
μορφή. 

β. Οι κάθε είδους πόροι και κινητές αξίες, όπως χρήμα¬ 
τα, καταθέσεις, ομόλογα, μετοχές και ενγένειχρεώγρα- 
φα σε δραχμές και σε ξένο νόμισμα 

γ. Τα δικαιώματα βιομηχανικής ιδιοκτησίας, όπως σή¬ 
ματα, επωνυμίες και διακριτικοί τίτλοι, τα δικαιώματα σε 
νέες τεχνογνωσίες και τα δικαιώματα πνευματικής ιδιο¬ 
κτησίας. 

δ. Τα περιουσιακά στοιχεία, όπως κινητά, ακίνητα, πό¬ 
ροι, κινητές αξίες και δικαιώματα που ανήκουν ή περιέρ¬ 
χονται σε άλλα νομικά πρόσωπα (ΝΠΔΔ, εταιρίες, κτλ), ε¬ 
φόσον και κατά το μέρος που σ'αυτά συμμετέχει και ο Ε¬ 
ΟΤ, εμμέσως ή αμέσως. 

3. Ως επιχειρηματικές μονάδες του ΕΟΤ νοούνται οι 
τουριστικές μονάδες αυτού και ιδίως οι ξενοδοχειακές 
μονάδες και οι μονάδες των ιαματικών πηγών, των τουρι¬ 
στικών περιπτέρων, των ακτών, των τουριστικών λιμένων, 
καταφυγίων και αγκυροβολίωντουριστικών σκαφών, των 
χιονοδρομικών κέντρων, των σταθμών θαλαμηγών, των 
σπηλαίων, των τουριστικών καταστημάτων και εγκατα¬ 
στάσεων εν γένει και μέσων τουριστικής εξυπηρέτησης 
κάθε φύσης, οι οποίες ανήκουν κατά κυριότητα στον ΕΟΤ 
ή τελούν υπό τη διοίκηση και διαχείριση αυτού ή έχουν μι¬ 
σθωθεί από αυτόν ή βρίσκονται στην εκμετάλλευσή του 
με οποιαδήποτε άλλη νομική μορφή. 

4. Δεν υπάγονται στη διοίκηση και διαχείριση της εται¬ 
ρίας τα εξής περιουσιακά στοιχεία και οι εξής επιχειρη¬ 
ματικές μονάδες του ΕΟΤ: 

α. Τα περιουσιακά στοιχεία που προορίζονται για άμε¬ 
ση χρήση από τις υπηρεσίες του ΕΟΤ. 

β. Όλα τα ακίνητα (ξενοδοχειακά συγκροτήματα και λοι¬ 
πά κτίρια, γήπεδα, τουριστικά δημόσια κτήματα, σταθμός 

τελεφερίκ, χώροι στάθμευσης και λοιπές εγκαταστάσεις) 
και γενικά οι τουριστικές και ξενοδοχειακές επιχειρήσεις 
που βρίσκονται στην ευρύτερη περιοχή της Πάρνηθας. 

γ. Τα ακίνητα, οι εγκαταστάσεις και γενικά η επιχειρη¬ 
ματική μονάδα του καζίνου της Πάρνηθας και των υπό¬ 
λοιπων καζίνων που λειτουργούν υπό την εποπτεία του. 

5. Για την επίτευξη του σκοπού της, η εταιρία μπορεί να 
ασκεί οποιαδήποτε πράξη ή δραστηριότητα και ιδίως: 

α. Να απογράφει, να προβαίνει στη χαρτογράφηση και 
κτηματογράφηση και να συγκεντρώνει τους τίτλους ιδιο¬ 
κτησίας της ως άνω κινητής και ακίνητης περιουσίας του 
ΕΟΤ με σκοπό τη δημιουργία ενημερωμένου αρχείου αυ¬ 
τής της περιουσίας του ΕΟΤ. 

β. Να διαθέτει τα περιουσιακά στοιχεία και τις επιχει¬ 
ρηματικές μονάδες με πώληση ή ανταλλαγή αυτών και ν' 
αποκτά κινητά και ακίνητα, καθώς και επιχειρήσεις με α¬ 
γορά, ανταλλαγή ή απαλλοτρίωση, στο όνομά της ή στο 
όνομα και για λογαριασμό του ΕΟΤ. 

γ. Να εκμισθώνει τα περιουσιακά στοιχεία ή τις επιχει¬ 
ρηματικές μονάδες ή να παραχωρεί χωρίς αντάλλαγμα 
τη χρήση αυτών σε ΟΤΑ ή άλλους φορείς του δημόσιου 
τομέα ή να μεταβιβάζει άλλο ενοχικό ή εμπράγματο δι¬ 
καίωμα επ'αυτών. 

δ. Να μισθώνει ή να αποδέχεται την παραχώρηση χρή¬ 
σης κινητών ή ακινήτων στοονομάτηςήστο όνομα και για 
λογαριασμό του ΕΟΤ 

ε. Να προβαίνει στην αξιοποίηση των επιχειρηματικών 
μονάδων με την άσκηση της επιχειρηματικής δραστηριό¬ 
τητας από την ίδια. 

στ. Να αποδέχεται ή να αποποιείται δωρεές, κληρονο¬ 
μιές, κληροδοσίες, χορηγίες και άλλες χαριστικές παρο¬ 
χές από οποιαδήποτε πηγή, στο όνομά της ή στο όνομα 
και για λογαριασμό του ΕΟΤ. 

ζ. Να εκπονεί μελέτες για την ανοικοδόμηση, επισκευή, 
συντήρηση ή ανακαίνιση των ακινήτων και ν' ανοικοδομεί, 
επισκευάζει και ανακαινίζει αυτά ή να αναθέτει τις παρα¬ 
πάνω εργασίες σε τρίτους Επιπλέον η εταιρία μπορεί να 
εκτελεί στο όνομά της ή στο όνομα και για λογαριασμό 
του ΕΟΤ ή να αναθέτει σε τρίτους την εκτέλεση τεχνικών 
ή κάθε είδους έργων, τα οποία έχει το δικαίωμα ο ΕΟΤ να 
αναθέτει απευθείας σ'αυτήν. 

η. Να προβαίνει στην προμήθεια του κάθε φύσης εξο¬ 
πλισμού που είναι απαραίτητος για την αξιοποίηση και την 
εκμετάλλευση της περιουσίας και των επιχειρηματικών 
μονόιδων. 

- θ. Να εκμεταλλεύεται τα δικαιώματα πνευματικής και 
βιομηχανικής ιδιοκτησίας, της τεχνογνωσίας καιτα λοιπά 
δικαιώματα ή προϊόντα του ΕΟΤ. 

ι. Μα συνάπτει δάνεια από το Δημόσιο, ΝΠΔΔ και ελλη¬ 
νικά ή αλλοδαπά πιστωτικά ιδρύματα για την εκπλήρωση 
του σκοπού της. 

ια. Να ιδρύει ή να συμμετέχει σε ανώνυμες εταιρίες που 
θα έχουν ίδιο ή παρόμοιο σκοπό με τον σκοπό της εται- 
ρίας. 

ιβ. Να ενάγει και να ενάγεται και γενικά να διεξάγει στο 
ονομά της κάθε δίκη και να επιχειρεί κάθε μέτρο εκτέλε¬ 
σης που αφορά τα περιουσιακά στοιχεία ή τις επιχειρη¬ 
ματικές μονάδες των οποίων της έχει ανατεθεί η διοίκηση 
και η διαχείριση 

6. Η διοίκηση και η διαχείριση των παραπάνω περιου¬ 
σιακών στοιχείων και επιχειρηματικών μονάδων ανατίθε¬ 
ται κάθε φορά στην εταιρία με απόφαση του Γενικού 
Γραμματέα του ΕΟΤ. Η διοίκηση και διαχείριση αυτών πε¬ 


ριέρχεται στην εταιρία με την κοινοποίηση σ'αυτήν αυτής 
της απόφασης. 

7.Η εταιρία έχει την εντολή και πληρεξουσιότητα να ε¬ 
πιχειρεί κάθε δικαιοπραξία που αναφέρεται σε περιου¬ 
σιακά στοιχεία και επιχειρηματικές μονάδες του ΕΟΤ, των 
οποίων της ανατίθεται η διοίκηση και η διαχείριση. Τα α¬ 
ποτελέσματα των δικαιοπραξιών αυτών επέρχονται στο 
όνομα και για λογαριασμό του ΕΟΤ. 

Άρθρο 4 
Διάρκεια 

Η διάρκεια της εταιρείας ορίζεται σε τριάντα (30) έτη 
και αρχίζει από την έναρξη ισχύος του ν. 2636/1998. 

ΚΕΦΑΛΑΙΟ Β’ 

ΜΕΤΟΧΙΚΟ ΚΕΦΑΛΑΙΟ 
Άρθρο 5 

Μετοχικό κεφάλαιο 

Το μετοχικό κεφάλαιο της εταιρίας ορίζεται στο ποσό 
των διακοσίων εκατομμυρίων (200.000.000) δραχμών 
που διαιρείται σε 40 ονομαστικές μετοχές ονομαστικής α¬ 
ξίας 5.000.000 δραχμώντης καθεμίας. 

Άρθρο 6 

Καταβολή και πιστοποίηση του μετοχικού κεφαλαίου 

1. Μέσα στο πρώτο δίμηνο από τη δημοσίευση του κα¬ 
ταστατικού της εταιρείας, το Διοικητικό Συμβούλιο υπο- 
χρεούται να συνέλθει σε ειδική συνεδρίαση με μοναδικό 
θέμα την πιστοποίηση καταβολής ή μη του από το παρόν 
καταστατικό οριζόμενου αρχικού μετοχικού κεφαλαίου. 

2. Σε κάθε περίπτωση αύξησης του μετοχικού κεφαλαί¬ 
ου η κατατα ανωτέρω πιστοποίηση της καταβολής ή μη 
αυτού από το Διοικητικό Συμβούλιο πρέπει να γίνεται ε¬ 
ντός προθεσμίας δύο (2) μηνών από την ορισθείσα προ¬ 
θεσμία καταβολής του ποσού της αύξησης. 

3. Η προθεσμία καταβολής της αύξησης του κεφαλαίου 
δεν μπορεί να είναι μικρότερη του ενός (1) μηνός και με¬ 
γαλύτερη των τεσσάρων (4) μηνών από την ημέρα λήψης 
της σχετικής απόφασης από το αρμόδιο όργανο της εται¬ 
ρείας. 

4. Στην περίπτωση που η αύξηση του μετοχικού κεφα¬ 
λαίου συνοδεύεται από ανάλογη τροποποίηση του σχετι¬ 
κού περί κεφαλαίου άρθρου του καταστατικού, η προθε¬ 
σμία καταβολής της αύξησης του κεφαλαίου αρχίζει από 
την ημέρα λήψης της σχετικής απόφασης από τη Γ ενική 
Συνέλευση των μετόχων, δυνάμενη να παραταθεί από το 
Διοικητικό Συμβούλιο για έναν (1) ακόμη μήνα. 

5. Μέσα σε είκοσι (20) ημέρες από τη λήξη της προθε¬ 
σμίας των παρ. 1 και 2 του παρόντος, η εταιρεία υποχρε- 
ούται να υποβάλει στο Υπουργείο Ανάπτυξης αντίγραφο 
του σχετικού πρακτικού του Διοικητικού Συμβουλίου. 

ΚΕΦΑΛΑΙΟ Γ’ 

ΜΕΤΟΧΕΣ 
Άρθρο 7 

Μετοχές - Προσωρινοί τίτλοι 

1. Οι μετοχές της εταιρείας είναι ονομαστικές , ίσες και 
αδιαίρετες. 

2. Οι μετοχές μπορούν να εκδοθούν σε τίτλους μετοχών 
που αντιπροσωπεύουν μια ή περισσότερες μετοχές μετά 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13265 


από απόφαση του Διοικητικού Συμβουλίου. Οιτίτλοιτων 
μετοχών είναι αριθμημένοι και φέρουν τη σφραγίδατης ε¬ 
ταιρείας και τις υπογραφές δύο μελών του Διοικητικού 
Συμβουλίου καθώς και τη χρονολογία έκδοσηςτους, μπο¬ 
ρούν δε να φέρουν και μερισματαποδείξεις. Κατά τα λοι¬ 
πά τα σχετικά με την έκδοση και τον τύπο των μετοχών, 
την τήρηση βιβλίου μετόχων και μετοχών ρυθμίζονται με 
απόφαση του Διοικητικού Συμβουλίουτης εταιρίας και τις 
διατάξεις του κ.ν. 2190/20. 

3. Μέχρι την έκδοση των οριστικών τίτλων των μετοχών, 
μπορεί να εκδίδονται και να παραδίδονται στους δικαιού¬ 
χους προσωρινοί τίτλοι οι οποίοι υπογράφονται από δύο 
μέλη του Διοικητικού Συμβουλίου που ορίζονται με από¬ 
φασή του. Οι προσωρινοί τίτλοι αντικαθίστανται με τους 
οριστικαύςτίτλους, όταν αυτοί θα εκδοθούν, σύμφωνα με 
τη διαδικασία που θα ορίσει το Διοικητικό Συμβούλιο. 

4. Η εταιρία δεν μπορεί να αποκτά τις δικές της μετο¬ 
χές, παρά μόνο σε όσες περιπτώσεις ορίζει ο νόμος. 

ΚΕΦΑΛΑΙΟ Δ’ 

ΓΕΝΙΚΗ ΣΥΝΕΛΕΥΣΗ 
Άρθρο 8 

Αρμοδιότητες της Γενικής Συνέλευσης 

1. Η Γενική Συνέλευση των μετόχων αποτελεί το ανώ¬ 
τατο όργανο της εταιρείας και δικαιούται να αποφασίζει 
για κάθε υπόθεση που αφορά την εταιρεία. Οι νόμιμες α¬ 
ποφάσεις της δεσμεύουν και τους μετόχους που διαφω¬ 
νούν ή απουσιάζουν. 

2. Η Γ ενική Συνέλευση είναι η μόνη αρμόδια να αποφα¬ 
σίζει: 

α) Για τις τροποποιήσεις του καταστατικού 
β. Γ ια την αύξηση ή την μείωση του μετοχικού κεφαλαί¬ 
ου. 

γ) Για την έκδοση ομολογιακού δανείου, 
δ) Γ ια την εκλογή των μελών του Διοικητικού Συμβουλί¬ 
ου και για τον καθορισμό της αμοιβής τους, εκτός από τις 
περιπτώσεις των άρθρων 11, 13 και 27 του παρόντος 
ε) Γ ια την εκλογή των ελεγκτών και των αναπληρωματι¬ 
κών τους, εκτός από την περίπτωση του άρθρου 28 του 
παρόντος. 

στ) Γ ια την απαλλαγή των μελών του Διοικητικού Συμ¬ 
βουλίου και των ελεγκτών από την ευθύνη της διαχείρι¬ 
σης. 

ζ) Γ ια την έγκριση των ετήσιων λογαριασμών (ετήσιων 
οικονομικών καταστάσεων) της εταιρίας 
η) Γ ια το τρόπο διάθεσης των ετήσιων κερδών 
θ) Γιατη συγχώνευση της εταιρίας, τηνπαράταση διάρ- 
κειάς της, την διάσπαση, μετατροπή, αναβίωση ή τη διά¬ 
λυσή της πριν από τη λήξη της διάρκειάς της. 
ι) Για το διορισμό εκκαθαριστούν. 
ια) Γ ια κάθε άλλο ζήτημα που φέρεται στη Γ ενική Συνέ¬ 
λευση είτε από τους μετόχους, που δικαιούνται σύμφω¬ 
να με τις σχετικές διατάξεις του παρόντος καταστατικού 
να ζητήσουντη σύγκληση της Εκτακτης Γ ενικής Συνέλευ¬ 
σης είτε από το Διοικητικό Συμβούλιο. 

Άρθρο 9 

Πρακτικά της Γ ενικής Συνέλευσης 

1. Η Γενική Συνέλευση συνκαλείται, συγκροτείται και 
λειτουργεί σύμφωνα με τα οριζόμενα στις σχετικές δια¬ 
τάξεις του κ.ν. 2190/20, όπως εκάστοτε ισχύουν. 

2. Γ ια τα θέματα που συζητούνται και αποφασίζονται 


στη ΓΣ τηρούνται πρακτικά που υπογράφονται από τον 
Πρόεδρό και τον Γραμματέατης. 

3. Τα αντίγραφα και τα αποσπάσματα των πρακτικών 
της Γενικής Συνέλευσης επικυρώνονται από τον Πρόε¬ 
δρο της Γ ενικής Συνέλευσης ή του Διοικητικού Συμβουλί¬ 
ου της εταιρείας ή τον νόμιμο αναπληρωτή του ή από 
πρόσωπο που ορίζεται με απόφαση του Διοικητικού Συμ¬ 
βουλίου. 

4. Επικυρωμένο αντίγραφο των πρακτικών της Γ ενικής 
Συνέλευσης υποβάλλεται μέσα σε είκοσι ημέρες στην ε- 
ποπτεύουσα Αρχή. 

Άρθρο 10 

Απαλλαγή μελών του Διοικητικού Συμβουλίου 

Μετά την έγκριση των ετήσιων λογαριασμών, η Γ ενική 
Συνέλευση αποφαίνεται με ειδική ψηφοφορία που διε- 
νεργείται με ονομαστική κλήση, για την απαλλάγή των 
μελών του ΔΣ και των ελεγκτών από κάθε ευθύνη για α¬ 
ποζημίωση. Η απαλλάγή αυτή είναι ανίσχυρη στις περι¬ 
πτώσεις του άρθρου 22α του ΚΝ 2190/20, όπως ισχύει σή¬ 
μερα. 

ΚΕΦΑΛΑΙΟ Ε’ 

ΔΙΟΙΚΗΤΙΚΟ ΣΥΜΒΟΥΛΙΟ 

Άρθρο 11 

Σύνθεση του Διοικητικού Συμβουλίου 

Η εταιρία διοικείται από επταμελές Διοικητικό Συμβού¬ 
λιο (ΔΣ). Από αυτά τα τέσσερα (4) μέλη εκλέγονται από τη 
Γ ενική Συνέλευση και τα υπόλοιπα τρία (3) διορίζονται α¬ 
πό την Υπουργό Ανάπτυξης. 

Άρθρο 12 

Θητεία τωνμελώντου Διοικητικού Συμβουλίου 

1. Η θητεία του Διοικητικού Συμβουλίου είναι τριετής 
(3ετής) και παρατείνεται κάθε φορά μέχρι την εκλογή νέ¬ 
ου διοικητικού συμβουλίου από την πρώτη μετά τη λήξη 
της θητείας του Τακτική Γ ενική Συνέλευση. Η θητεία του 
πρώτου διοικητικού συμβουλίου ορίζεται μέχρι την ημέ¬ 
ρα που συνέρχεται η πρώτη τακτική Γ ενική Συνέλευση 
των μετόχων, η οποία πραγματοποιείται μέσα στο πρώτο 
εξάμηνο από τη λήξη της πρώτης εταιρικής χρήσης. 

2. Τα μέλη του ΔΣ είναι πάντοτε επανεκλέξιμα και ε- 
λευθέρως ανακλητά. 

Άρθρο 13 

Αναπλήρωση και απουσία μελών του Διοικητικού Συμ¬ 
βουλίου 

1. Αν για οποιοδήποτε λόγο κενωθεί η θέση του μέλους 
του ΔΣ, το οποίο εκλέγεται από την ΓΣ, πριν από τη λήξη 
της θητείας του, τα απομένοντα μέλη του διοικητικού 
συμβουλίου, εφόσον είναι τουλάχιστον πέντε (5), υπο- 
χρεούνται να εκλέξουν προσωρινά αντικαταστάτη για το 
υπόλοιπο της θητείας του συμβούλου που αναπληρώνε¬ 
ται. Η εκλογή αυτή υποβάλλεται για έγκριση στην αμέσως 
επόμενη Τακτική ή Εκτακτη Γενική Συνέλευση, η οποία ε¬ 
πικυρώνει τη γενόμενη εκλογή ή εκλέγει άλλο πρόσωπο. 
Οι πράξεις του παραπάνω προσωρινού Συμβούλου θεω¬ 
ρούνται έγκυρες και ισχυρές , ακόμα και έαν η εκλογή 
τους δεν επικυρωθεί από τη Γ ενική Συνέλευση. 

2. Αν κενωθεί θέση μέλους που διορίζεται από τον Υ¬ 
πουργό Ανάπτυξης, ο υπουργός διορίζει αντικαταστάτη 
για το υπόλοιπο της θητείας του συμβούλου που αντικα- 

θίαταται. Μέχρι το διορισμό αυτό το ΔΣ συνεδριάζει έ¬ 
γκυρα, εφόσον τα απομένοντα μέλη του είναι τουλάχι¬ 
στον πέντε (5). 

3. Η απουσία κάποιου Συμβούλου από τις συνεδριάσεις 
του ΔΣ, χωρίς δικαιολογημένη αιτία ή χωρίς άδεια του Δι¬ 
οικητικού Συμβουλίου συνεχώς επί έξι (6) συνεχείς συνε¬ 
δριάσεις, ισοδυναμεί με παραίτηση του από το Διοικητικό 
Συμβούλιο, η οποία όμως ισχύει από την ημέρα που το Δι¬ 
οικητικό Συμβούλιο αποφασίσει σχετικά και η σχετική α¬ 
πόφαση καταχωρηθεί στα πρακτικά του. 

4. Οι παραιτήσεις των μελών του Διοικητικού Συμβουλί¬ 
ου πρέπει να απευθύνονται προς το Διοικητικό Συμβού¬ 
λιο. 

Άρθρο 14 

Συγκρότηση διοικητικού συμβουλίου σε σώμα - Γενικός 
Διευθυντής 

1. Το Διοικητικό Συμβούλιο συνέρχεται και συγκροτεί¬ 
ται σε σώμα, εκλέγοντας, μεταξύ των μελών του, τον 
Πρόεδρο και τον Αντιπρόεδρο. Επίσης το διοικητικό συμ¬ 
βούλιο ορίζει ως Γραμματέα του υπάλληλο της εταιρίας ή 
άλλου νομικού προσώπου ή του δημοσίου. 

2. Το διοικητικό συμβούλιο προσλαμβάνει γενικό διευ¬ 
θυντή με σύμβαση ορισμένου χρόνου διάρκειας τριών (3) 
ετών και καθορίζει τις αρμοδιότητές του. Ο γενικός διευ¬ 
θυντής πρέπει να είναι πτυχιούχος ΑΕΙ, να έχει εμπειρία 
στην διοίκηση και οργάνωση επιχειρήσεων και να γνωρί¬ 
ζει άριστα τουλάχιστον μια ξένη γλώσσα, κατάπροτίμηση 
την Αγγλική. Η αμοιβή του γενικού διευθυντή καθορίζεται 
με απόφαση του διοικητικού συμβουλίου της εταιρίας 
που εγκρίνεται με κοινή απόφαση των Υπουργών Οικονο¬ 
μικών και Ανάπτυξης. 

3. Ο Πρόεδρος του Διοικητικού Συμβούλιου καταρτίζει 
την ημερήσια διάταξη, διευθύνει τις συνεδριάσεις του Δι¬ 
οικητικού Συμβουλίου και ενημερώνει το Διοικητικό Συμ¬ 
βούλιο για τις εργασίες της εταιρίας. Ο Γενικός Διευθυ¬ 
ντής εισηγείταιτα θέματα στο Διοικητικό Συμβούλιο. 

4. Τον Πρόεδρο, όταν απουσιάζει ή κωλύεται, αναπλη¬ 
ρώνει σε όλη την έκταση των αρμοδιοτήτων του, ο Αντι¬ 
πρόεδρος. 

Άρθρο 15 

Αρμοδιότητες του διοικητικού συμβουλίου 

1. Το ΔΣ είναι αρμόδιο για τη διοίκηση (διαχείριση και 
διάθεση) της εταιρικής περιουσίας και την εκπροσώπηση 
της εταιρίας. Αποφασίζει γενικά γιαόλαταζητήματαπου 
αφορούντην εταιρία μέσα στα πλαίσια του εταιρικού σκο¬ 
πού, με εξαίρεση εκείνα που σύμφωνα με το νόμο ή το κα¬ 
ταστατικό ανήκουν στην αποκλειστική αρμοδιότητα της 
Γενικής Συνέλευσης. 

2. Το ΔΣ μπορεί να αναθέτει εγγράφως την άσκηση ό¬ 
λων ή μερικών από τις εξουσίες και τις αρμοδιότητές του 
(εκτός από αυτές που απαιτούν συλλογική ενέργεια), κα¬ 
θώς και την εκπροσώπηση της εταιρίας γενικώς, σε ένα ή 
περισσότερα πρόσωπα, μέλη ή όχι αυτού, στον Γ ενικό Δι¬ 
ευθυντή, σε υπαλλήλους τις εταιρίας ή τρίτους, καθορί¬ 
ζοντας συγχρόνως και την έκταση ή τους όρους αυτής 
της ανάθεσης, μπορεί δε να ορίσει καιτους αναπληρωτές 
τους σε περίπτωση απουσίας ή κωλύματος τους. 

Άρθρο 16 

Σύγκληση του Διοικητικού Συμβουλίου 

Το Διοικητικό Συμβούλιο συνεδριάζει τακτικά, τουλάχι¬ 


στον μία φορά το μήνα, στην έδρα της εταιρείας, ύστερα 
από έγγραφη πρόσκληση του Προέδρου ή του αναπλη- 
ρωτού ή εφόσον το ζητήσουν δύο (2) μέλη του, οπότε ο 
Πρόεδρος υποχρεούται να συγκαλέσει το ΔΣ μέσα σε 
προθεσμία δέκα (10) ημερών από την υποβολή της αίτη¬ 
σης. Σε περίπτωση άρνησης του Προέδρου να συγκαλέ- 
σει το ΔΣ μέσα στην παραπάνω προθεσμία, ή εκπρόθε¬ 
σμης σύγκλησής του, επιτρέπεται στα μέλη που ζήτησαν 
τη σύγκληση να συγκαλέσουν αυτά το ΔΣ μέσα σε προ¬ 
θεσμία πέντε (5) ημερών από τη λήξη του δεκαήμερου, 
γνωστοποιώντας τη σχετική πρόσκληση στα λοιπά μέλη 
του ΔΣ. 

Άρθρο 17 
Λήψη αποφάσεων 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα, όταν παρίστανται σ’ αυτό τουλάχι¬ 
στον πέντε (5) σύμβουλοι. 

2. Το Διοικητικό Συμβούλιο λαμβάνει έγκυρα αποφά¬ 
σεις με πλειοψηφία τεσσάρων (4) τουλάχιστον παρόντων 
συμβούλων. 

Άρθρο 18 

Πρακτικά του Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά, τα οποία υπογράφονται 
από τον προεδρεύοντα και τους συμβούλους που παρί- 
στανται στη συνεδρίαση. Οι σύμβουλοι δεν έχουν δικαίω¬ 
μα ν' αρνηθούν την υπογραφή των πρακτικών των συνε¬ 
δριάσεων στις οποίες παρέστησαν. Μπορούν όμως να ζη¬ 
τήσουν να αναγραφεί η γνώμη τους στα πρακτικά. Αν 
κάποιος σύμβουλος αρνείται να υπογράψει τα πρακτικά, 
γίνεται σχετική μνεία σε αυτά με μέριμνα του προέδρου. 

2. Στο βιβλίο των πρακτικών καταχωρείται επίσης κατά¬ 
λογος των παραστάντων κατά τη συνεδρίαση μελών του 
Διοικητικού Συμβουλίου. 

3. Τα αντίγραφα και τα αποσπάσματα των πρακτικών 
του Διοικητικού Συμβουλίου υπογράφονται από τον Πρό¬ 
εδρο ή τον Αναπληρωτή του, εφόσον ο Πρόεδρος κωλύε¬ 
ται ή από πρόσωπο που ορίζεται από το Διοικητικό Συμ¬ 
βούλιο με απόφασή του. Με μέριμνα και εποπτεία του 
Προέδρου, τα πρακτικά τηρεί ο Γραμματέας του ΔΣ, ο ο¬ 
ποίος λαμβάνει αποζημίωση κατά συνεδρίαση που ορίζε¬ 
ται με απόφαση του Διοικητικού Συμβουλίου. 

Άρθρο 19 

Αποζημίωση μελών Διοικητικού Συμβουλίου 

1. Στα μέλη του ΔΣ μπορεί να χορηγείται αποζημίωση 
για τη συμμετοχή τους σ'αυτό, που το ποσό της ορίζεται 
με ειδική απόφαση της Τακτικής Γενικής Συνέλευσης, ε¬ 
κτός από τη περίπτωση του άρθρου 27 του παρόντος. 

2. Κάθε άλλη αμοιβή ή αποζημίωση των μελών του Δι¬ 
οικητικού Συμβουλίου βαρύνει την εταιρεία, μόνο αν ε- 
γκριθεί με ειδική απόφαση της Τ ακτικής Γ ενικής Συνέλευ¬ 
σης. 

ΚΕΦΑΛΑΙΟ ΣΤ’ 

ΕΛΕΓΧΟΣ 

Άρθρο 20 

Ελεγκτές 

1. Η τακτική Γ ενική Συνέλευση εκλέγει κάθε χρόνο ένα 
τακτικό και ένα αναπληρωματικό ελεγκτή, που προέρχο- 

νται από το Σώμα Ορκωτών Ελεγκτών, ορίζοντας και την 
αμοιβή τους σύμφωνα με τις ισχύουσες διατάξεις. 

2. Οι ελεγκτές είναι επανεκλέξιμοι, όχι όμως για περισ¬ 
σότερες από πέντε εταιρικές χρήσεις. 

3. Μέσα σε πέντε (5) ημέρες από τη συνεδρίαση της ΓΣ 
που εξέλεξε τους ελεγκτές πρέπει να γίνει από την εται¬ 
ρία ανακοίνωση προς αυτούς του διορισμού τους, σε πε¬ 
ρίπτωση δε που δεν αποποιηθούν τον διορισμό τους αυ¬ 
τόν μέσα σε προθεσμία πέντε (5) ημερών θεωρούνται ότι 
τον έχουν αποδεχθεί τον διορισμό τους και έχουν όλεςτις 
σχετικές ευθύνες και υποχρεώσεις του άρθρου 37 ΚΝ 
2190/20. 

4. Οι ελεγκτές, εκτός απο τις υποχρεώσεις που ορίζο¬ 
νται στο άρθρο 37 ΚΝ 2190/20 οφείλουν να επαληθεύουν 
και τη συμφωνία του περιεχομένου της εκθέσεως του Δι¬ 
οικητικού Συμβουλίου με τις σχετικές ετήσιες οικονομι¬ 
κές καταστάσεις. Γιατο σκοπό αυτό η έκθεση διαχείρισης 
του Διοικητικού Συμβουλίου πρέπει να τίθεται υπόψη 
τους τουλάχιστον τριάντα (30) ημέρες πριν από τη Γενική 
Συνέλευση. 

ΚΕΦΑΛΑΙΟ Ζ’ 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ 
Άρθρο 21 
Εταιρική χρήση 

1. Η εταιρική χρήση είναι δωδεκάμηνης διάρκειας, αρ¬ 
χίζει την 1η Ιανουάριου και λήγει την 31 η Δεκεμβρίου κά¬ 
θε χρόνου. 

2. Εξαιρετικά η πρώτη εταιρική χρήση αρχίζει από την η¬ 
μέρα της νόμιμης σύστασης της εταιρείας και λήγει την 
31.12.1999. 

Άρθρο 22 

Ετήσιες οικονομικές καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο κλείνει τους ετήσιους λογαριασμούς, συντάσσει 
λεπτομερή απογραφή της περιουσίας της εταιρείας και 
καταρτίζει τις ετήσιες οικονομικές καταστάσεις και την 
Έκθεση Διαχείρισης, σύμφωνα με τις διατάξεις του νό¬ 
μου και ιδίωςτων άρθρων 42α, 42β, 42γ, 42δ, 42ε, 43,43α 
και 43β του κν 2190/20 όπως ισχύουν σήμερα. 

2. Οι ετήσιες οικονομικές καταστάσεις περιλαμβάνουν: 

α. τον ισολογισμό 

β. τον λογαριασμό ’αποτελέσματα χρησεως’ 

γ. τον πίνακα διάθεσης κερδών και 

δ. το προσάρτημα 

Οι καταστάσεις αυτές αποτελούν ενιαίο σύνολο, ελέγ¬ 
χονται όπως ορίζουν τα άρθρα 36, 36α και 37 κν 
2190/1920 και εμφανίζουν με απόλυτη σαφήνεια την 
πραγματική εικόνα της περιουσιακής διάρθρωσης, της 
χρηματοοικονομικής θέσης και των αποτελεσμάτων χρή¬ 
σης της εταιρίας. 

3. Γ ια να ληφθεί από τη Γ ενική Συνέλευση έγκυρη από¬ 
φαση για την έγκριση των ετήσιων οικονομικών καταστά¬ 
σεων, πρέπει να έχουν ελεγχθεί από τους ελεγκτές της ε¬ 
ταιρείας και να έχουν υπογράφει ειδικά από : 

α) τον Πρόεδρο του Διοικητικού Συμβουλίου ή τον ανα¬ 
πληρωτή του. 

β) από ένα μέλος του Διοικητικού Συμβουλίου που ορί¬ 
ζεται με απόφασή του. 

γ) από τον υπέυθυνο για τη Διεύθυνση Λογιστηρίου της 
εταιρείας. 


Οι παραπάνω, σε περίπτωση διαφωνίας τους για τη νο¬ 
μιμότητα του τρόπου κατάρτισης των οικονομικών κατα¬ 
στάσεων, οφείλουν να εκθέτουν εγγράφως τις αντιρρή¬ 
σεις τους στη ΓΣ. 

4. Οι ετήσιες οικονομικές καταστάσεις υποβάλλονται 
για έγκριση στην Τακτική Γ ενική Συνέλευση και συνοδεύ¬ 
ονται από: 

α. Έκθεση Διαχείρισης του Διοικητικού Συμβουλίου 
στην οποία αναφέρονται όλα τα στοιχεία όσο το δυνατόν 
αναλυτικότερα, όπως καθορίζονται στο άρθρο 43α παρ. 
3α και βτου κν 2190/20, όπως τροποποιήθηκε και ισχύει 
σήμερα 

β. Την έκθεση των ελεγκτών. 

5. Οι ετήσιες οικονομικές καταστάσεις (ισολογισμός 
κτλ), εκτός από το προσάρτημα, καθώς και το πιστοποιη¬ 
τικό ελέγχου, δημοσιεύονται είκοσι (20) ημέρες πριν από 
τη συνεδρίαση της Συνέλευσης, σύμφωνα με τις διατά¬ 
ξεις των άρθρων 7β παρ. 1β και 43β παρ. 5 του ΚΝ 
2190/20. 

6. Είκοσι (20) ημέρες πριν από τη Γ ενική Συνέλευση πρέ¬ 
πει να υποβάλλεται στην αρμόδια εποπτεύουσα αρχή α¬ 
ντίγραφο των ετήσιων οικονομικών καταστάσεων η οποία 
συνοδεύεται με την επ' αυτών Εκθεση του Διοικητικού 
Συμβουλίου και την έκθεση των ελεγκτών. 

7. Μέσα σε είκοσι (20) ημέρες από την έγκριση των ετή¬ 
σιων οικονομικών καταστάσεων από την Γ ενική Συνέλευ¬ 
ση υποβάλλεται στην αρμόδια εποπτεύουσα Αρχή αντί¬ 
γραφο αυτών, όπως εγκρίθηκαν, μαζί με αντίγραφο του 
σχετικού πρακτικού της Γ ενικής Συνέλευσης. 

Άρθρο 23 
Διάθεση κερδών 

Μετην επιφύλαξη του άρθρου 44α του κν2190/1920, ό¬ 
πως ισχύει, η διάθεση των κερδών της εταιρίας γίνεται με 
τον ακόλουθο τρόπο: 

α) Προηγείται η διάθεση ποσοστού για τον σχηματισμό 
τακτικού αποθεματικού, όπως ορίζει ο νόμος, δηλ. αφαι- 
ρείται το ένα εικοστό (1/20) τουλάχιστον των καθαρών 
κερδών κάθε έτος για το σχηματισμό τακτικού αποθεμα- 
τικού. Η κράτηση αυτή παύει να είναι υποχρεωτική όταν 
το αποθεματικό καλύψει ποσό ίσο τουλάχιστον προς το έ¬ 
να τρίτο (1/3) του μετοχικού κεφαλαίου. 

β) Ακολουθεί η διάθεση του ποσού που απαιτείται για 
την καταβολή πρώτου μερίσματος, δηλ. ποσοστού ίσου 
προς το 6% τουλάχιστον του καταβεβλημένου μετοχικού 
κεφαλαίου και σύμφωνα με το άρθρο 45 του κν 2190/1920 
σε συνδυασμό με τις διατάξεις του αν 148/1967 και του ν. 
876/1979. 

δ) Το υπόλοιπο διατίθεται ελεύθερα με απόφαση της 
Γ ενικής Συνέλευσης. 

ΚΕΦΑΛΑΙΟ Η’ 

ΛΥΣΗ -ΕΚΚΑΘΑΡΙΣΗ 
Άρθρο 24 
Λόγοι λύσης 

1. Η εταιρεία λύεται: 

α) Μετά την πάροδο του χρόνου της διάρκειάς της που 
ορίζεται στο άρθρο 4, εκτός εάνπριν από τη λήξη αποφα- 
σιστεί νόμιμη παράταση της διάρκειας. 

β) Οποτεδήποτε με απόφαση της Γενικής Συνέλευσης και 

γ) Μετην κήρυξη της εταιρείας σε κατάσταση πτώχευ¬ 
σης. 

2. Η συγκέντρωση όλωντων μετοχώντης εταιρείας σ’ έ¬ 
να πρόσωπο δεν αποτελεί λόγο λύσης της εταιρείας. 

3. Σε περίπτωση που το σύνολο των ιδίων κεφαλαίων 
της εταιρείας, όπως προσδιορίζονται στο άρθρο 42γ του 
ΚΝ 2190/20 μειωθεί περισσότερο από το μισό (1/2) του 
καταβεβλημένου μετοχικού κεφαλαίου, το Διοικητικό 
Συμβούλιο έχει υποχρέωση να συγκαλέσει Γενική Συνέ¬ 
λευση μέσα σε προθεσμία έξι (6) μηνών από τη λήξη της 
χρήσης και να αποφασίσει τη λύση της εταιρείας ή την υι¬ 
οθέτηση άλλου μέτρου. 

4. Η λύση της εταιρίας υποβάλλεται σε δημοσιότητα 
σύμφωνα με τις διατάξεις των άρθρων 7α και 7β κν 
2190/1920, όπως ισχύει σήμερα. 

Άρθρο 25 
Εκκαθάριση 

1. Εκτός από την περίπτωση της πτώχευσης, τη λύση 
της εταιρείας ακολουθεί η εκκαθάρισή της. Στην περί¬ 
πτωση του εδαφίου α της παρ. 1 του προηγούμενου άρ¬ 
θρου του παρόντος, το Διοικητικό Συμβούλιο εκτελεί 
χρέη εκκαθαριστού, εφόσον το καταστατικό δεν ορίζει 
άλλο τι, μέχρι το διορισμό εκκαθαριστών από τη Γενική 
Συνέλευση . Στην περίπτωση του εδαφίου β της ίδιας α¬ 
νωτέρω παραγράφου, η Γενική Συνέλευση με την ίδια α¬ 
πόφαση ορίζει και εκκαθαριστές. 

2. Οι εκκαθαριστές που ορίζει η Γενική Συνέλευση μπο¬ 
ρούν να είναι δύο έως τέσσερις, μέτοχοι ή όχι, και ασκούν 
όλες τις συναφείς με τη διαδικασία και το σκοπό της εκ¬ 
καθάρισης αρμοδιότητες του Διοικητικού Συμβουλίου. Ο 
διορισμός εκκαθαριστών συνεπάγεται αυτοδικαίως την 
παύση της εξουσίας του Διοικητικού Συμβουλίου και των 
ελεγκτών. 

3. Οι εκκαθαριστές που ορίζονται από τη Γενική Συνέ¬ 
λευση, οφείλουν, μόλις αναλάβουντα καθήκοντάτους, να 
κάνουν απογραφή της εταιρικής περιουσίας και να δημο¬ 
σιεύσουν στον Τύπο και στην Εφημερίδα της Κυβερνήσε- 
ως (Τεύχος ΑΕ και ΕΠΕ) Ισολογισμό, του οποίου αντίτυπο 
υποβάλλεται στην αρμόδια Εποπτεύουσα Αρχή. Την ίδια 
υποχρέωση έχουν και οι εκκαθαριστές και όταν λήξει η εκ¬ 
καθάριση. 

4. Η Γενική Συνέλευση των μετόχων διατηρεί όλα τα δι- 
καιώματά της κατά τη διάρκεια της εκκαθάρισης. 

5. Οι εκκαθαριστές πρέπει να περατώσουν, χωρίς κα¬ 
θυστέρηση, τις εκκρεμείς υποθέσεις της εταιρίας, να με¬ 
τατρέψουν σε χρήμα την εταιρική περιουσία, να εξοφλή¬ 
σουν τα χρέη της και να εισπράξουν τις απαιτήσεις της. 
Μπορούν δε να ενεργήσουν και νέες πράξεις, εφόσον με 
αυτές εξυπηρετούνται η εκκαθάριση καιτο συμφέροντης 
εταιρίας. 

6. Οι εκκαθαριστές ενεργούν συλλογικά και αποφασί¬ 
ζουν κατά πλειοψηφία. 

7. Κάθε χρόνο υποβάλλονται στη ΓΣ τα αποτελέσματα 
της εκκαθάρισης, με έκθεση των αιτίων που εμπόδισαν 
την αποπεράτωση της εκκαθάρισης. 

8. Οι ετήσιες οικονομικές καταστάσεις, καθώς και οι οι¬ 
κονομικές καταστάσεις πέρατος της εκκαθάρισης εγκρί- 
νονται από τη ΓΣ των μετόχων, που επίσης αποφασίζει και 
για την απαλλαγή των εκκαθαριστών από κάθε ευθύνη. 

9. Το υπόλοιπο που απομένει μετά την εκκαθάριση των 
υποθέσεων της εταιρίας και την αποπληρωμή όλων των 
χρεών της και των εξόδων της εκκαθάρισης διανέμεται 
στους μετόχους κατά την αναλογία των μετοχών εκά- 
στου. 


ΚΕΦΑΛΑΙΟ Θ’ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 26 

Κάλυψη και καταβολή του μετοχικού κεφαλαίου 

1. Το κατά το άρθρο 5 του παρόντος καταστατικού κε¬ 
φάλαιο αναλαμβάνεται εξ ολοκλήρου από τον Ελληνικό 
Οργανισμό Τουρισμού (ΕΟΤ), ο οποίος θα εισφέρει σε με¬ 
τρητά το ποσό των δραχμών 200.000.000 δραχμών και θα 
λάβει 40 μετοχές ονομαστικής αξίας 5.000.000 της κάθε- 
μιάς. 

2. Ο ΕΟΤ υποχρεούται να καταβάλει το ποσό που ανέ¬ 
λαβε ως εξής: Το ποσό των 100.000.000 δραχμών κατα¬ 
βάλλεται μέσα σε δύο μήνες από τη δημοσίευση στην Ε¬ 
φημερίδα της Κυβερνήσεωςτου παρόντος καταστατικού 
καιτο υπόλοιπο ποσό το αργότερο μέχρι το τέλοςτουτρι- 
μήνου που αρχίζει μετά την παρέλευση των παραπάνω 
δύο (2) μηνών. Η καταβολή γίνεται με κατάθεση σε λογα¬ 
ριασμό επ’ ονόματιτης εταιρίας που θα τηρείται σε οποι¬ 
αδήποτε Τράπεζα που λειτουργεί νόμιμα στην Ελλάδα. 

Άρθρο 27 

Σύνθεση πρώτου διοικητικού Συμβουλίου 

1. Το πρώτο διοικητικό συμβούλιο της εταιρίας αποτε- 
λείται από τους 

α. Γιαουτζή Μαρία του Φώτη και της Στέλλας, καθηγή- 
τρια ΕΜΠ, κάτοικο Ν. Πεντέλης, οδός Στρυμώνος 9 που 
γεννήθηκε στον Αγ. Κήρυκο Ικαρίαςτο έτος 1945, ελληνί- 
δα υπήκοο, με δελτίο αστυνομικήςταυτότηταςπου έχει α¬ 
ριθμό Ξ 450741/89 και εκδόθηκε από το ΑΤ Πεντέλης 

β. Καλαμπόκη Χρήστο του Βασιλείου και της Γεωργίας, 
τραπεζικό υπάλληλο, κάτοικο Αθήνας, οδός Ιλίου 9 που 
γεννήθηκε στην Αθήνα το έτος 1952, έλληνας υπήκοος, 
με δελτίο αστυνομικής ταυτότητας που έχει αριθμό Ξ 
166081/89 και εκδόθηκε από το Δ'ΠΑ Αθηνών. 

γ. Αγγελόπουλο Άγγελο του Γεωργίου και της Αγγελι- 
κούλας, οικονομολόγο, κάτοικο Αθήνας, οδός Πατησίων 
153 που γεννήθηκε στην Αθήνα το έτος 1952, έλληνα υ¬ 
πήκοο, με δελτίο αστυνομικής ταυτότητας που έχει αριθ¬ 
μό Μ 217072/91 και εκδόθηκε από την ΥΓΑ Πατρών. 

δ. Μπάνο Αναστάσιο του Γεωργίου και της Αικατερίνης, 
Δικαστικό Αντιπρόσωπο του ΝΣΚ, κάτοικο Χολαργού, ο¬ 
δός Μιλτιάδου 5, που γεννήθηκε στην Κέρκυρα το 1957, 
έλληνα υπήκοο, με δελτίο αστυνομικήςταυτότηταςπου έ¬ 
χει αριθμό Τ. 026364 και εκδόθηκε από το ΑΤ Χολαργού. 

ε. Τσαγκαράτο Σπυρίδωνα του Κωνσταντίνου και της 
Στέλλας, αρχιτέκτονα - πολεοδόμο, κάτοικο Αθήνας, ο¬ 
δός Συνεσίου Κυρρήνης 20-22, που γεννήθηκε στην Αθή¬ 
να το έτος 1952, έλληνα υπήκοο, με δελτίο αστυνομικής 
ταυτότητας που έχει αριθμό Π 024794/89 και εκδόθηκε α¬ 
πό το Ε'ΠΑ Αθηνών. 

στ. Αμανατίδη Νικόλαο του Μιχαήλ και της Πολυξένης, 
επιχειρηματία, κάτοικο Γλυφάδας, οδός Μυτιλήνης 14 
που γεννήθηκε στο Πρωτοχώρι Κοζάνης, το έτος 1951, 
έλληνα υπήκοο, με δελτίο αστυνομικήςταυτότηταςπου έ¬ 
χει αριθμό Σ. 554746/98 και εκδόθηκε από το ΑΤ Γλυφά¬ 
δας. 

ζ. Παπαγεωργίου Γεώργιοτου Νικολάου καιτης Βασιλι¬ 
κής, επιχειρηματία, κάτοικο Εκάλης, οδός Πάρνηθος 5 
που γεννήθηκε στα Τρόπαια Γορτυνίαςτο έτος 1938, έλ¬ 
ληνα υπήκοο, με δελτίο αστυνομικής ταυτότητας που έχει 
αριθμό Σ. 540330/97 και εκδόθηκε από το ΑΤ Εκάλης. 

2. Η θητεία του πρώτου διοικητικού συμβουλίου ορίζε- 

ται μέχρι την ημέρα που θα συνέλθει η πρώτη τακτική Γε¬ 
νική Συνέλευση των μετόχων που θα πραγματοποιηθεί 
μέσα στο πρώτο εξάμηνο από τη λήξη της πρώτης εταιρι¬ 
κής χρήσης. 

3. Στον πρόεδρο και στα μέλη του πρώτου ΔΣ χορηγεί¬ 
ται αποζημίωση που έχει ως εξής: 

α. Στον πρόεδρο του Διοικητικού Συμβουλίου χορηγεί¬ 
ται μηνιαία αποζημίωση 300.000 δραχμών. 

β. Στα μέλη του Διοικητικού Συμβουλίου χορηγείται α¬ 
ποζημίωση δραχμών 50.000 για κάθε συμμετοχή τους σε 
συνεδρίαση του ΔΣ. Το ανώτατο όριο της αποζημίωσης 
δεν μπορεί να υπερβαίνει μηνιαίως αυτή των τεσσάρων 
(4) συνεδριάσεων.. 

Άρθρο 28 

Ελεγκτές πρώτης εταιρικής χρήσης 

1. Ελεγκτές για την πρώτη εταιρική χρήση ορίζονται οι 
εξής: 

α. Ως τακτικός ελεγκτής ο Μαρκόπουλος Παναγιώτης 
του Ευαγγέλου, ορκωτός ελεγκτής, που γεννήθηκε στον 
Βόλο το έτος 1948, με δελτίο αστυνομικής ταυτότητας 
που έχει αριθμό Μ' 112856/84 και εκδόθηκε από το ΚΔ 
Παρ. Ασφ. Αθηνών και με ΑΜ ΣΟΕ 11311. 

β. Ως αναπληρωματικός ο κ. Δημητρακέλλος Παναγιώ¬ 
της του Σπήλιου, ορκωτός ελεγκτής, που γεννήθηκε στο 
Μοναστήρι Αχαϊαςτο έτος 1951, με δελτίο αστυνομικής 
ταυτότητας που έχει αριθμό Γ 857927/73 και εκδόθηκε α¬ 
πό το ΑΤ Ακράτας και με ΑΜ ΣΟΕ 10491. 

2. Η αμοιβή αυτών για την πρώτη εταιρική χρήση ορίζε¬ 
ται η προβλεπόμενη από το Σώμα Ορκωτών Ελεγκτών και 
συγκεκριμένα το ελάχιστο ωρομίσθιο για τον ελάχιστο 
χρόνο απασχόλησης. 


Άρθρο 29 

Διατυπώσεις δημοσιότητας 

Η εποπτεία σύμφωνα με τις διατάξεις του κν 2190/20 α¬ 
σκείται απάτην Υπουργό Ανάπτυξης, οι δε καταχωρήσεις 
που προβλέπονται από τις διατάξεις της νομοθεσίας για 
τις ανώνυμες εταιρίες γίνονται στο Μητρώο της παρ. 8 
του άρθρου 7β του κν 2190/20 που τηρείται στην αρμόδια 
υπηρεσία του Υπουργείου Ανάπτυξης 

Άρθρο 30 
Γ ενική Διάταξη 

Γ ία τα θέματα που δεν ρυθμίζονται απο το παρόν Κατα¬ 
στατικό έχουν εφαρμογή οι διατάξεις του κν 2190/1920, 
όπως ισχύει κάθε φορά 

Άρθρο 31 
Κάλυψη δαπανών 

Από την έκδοση της παρούσας απόφασης προκαλείται 
ετήσια δαπάνη δραχμών 20.400.000 που καλύπτεται από 
τον προϋπολογισμό της εταιρίας. Ειδικά για το έτος 1998 
προκαλείται δαπάνη δραχμών 5.100.000 που θα καλυ¬ 
φθεί από τον προϋπολογισμό του ΕΟΤ. 

Άρθρο 32 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στήν Εφημερίδα της 
Κυβερνήσεως. 

Αθήνα, 19 Οκτωβρίου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ~~ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πώληση Φ Ε.Κ. 5239 762 ΠΑΤΡΑ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προ σαύξηση 100 δρχ. ανά 8σέλιδο ή μέρος ι 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 ·■ 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 >· 

Δ' (Απαλλοτριώσεις, πολεοδομία κ.λπ.) 

70.000 ·> 

3.500 » 

Αναπτυξιακών Πράξεων (Τ.Α.Π.Σ.) 

30.000 - 

1.500 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 

250 -> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 ·> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 >> 

500 - 

Ανωνύμων Εταιρειών & Ε.Π.Ε. 

250.000 ·> 

12.500 >■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 ·> 

12.500 »· 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σέ συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές γιο μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








